Alexei Anatoljewitsch Nawalny

Den Alexei Anatoljewitsch Nawalny (op Russesch: Алексей Анатольевич Навальный), gebuer de 4. Juni 1976 am Duerf Butyn am Distrikt Odinzowo am Oblast Moskauhttps://lenta.ru/lib/14159595/, a gestuerwen de 16. Februar 2024 zu Charp am Jamal-Nenzeschen Autonome Krees, war e russeschen Affekot, Bloggerhttps://www.newyorker.com/magazine/2011/04/04/net-impact, ë. a. YouTuberhttp://www.bbc.com/russian/news-42501721, Politiker a politeschen Aktivisthttps://newtimes.ru/articles/detail/137007. An der Zäit vun der Regierung Putin-Medwedew gouf hien als ee vun de Leadere vun der russescher Oppositioun bekannthttp://www.km.ru/v-rossii/2013/09/20/vladimir-putin/721060-putin-priznal-alekseya-navalnogo-liderom-oppozitsiihttps://www.dp.ru/a/2017/04/05/Tot_samij_personazh_kak_nhttps://www.rtl.lu/news/national/a/2170764.html. Wéinst enger Verurteelung an engem kontestéierte Prozess gouf him verbueden, weider Kandidat fir déi russesch Presidentschaft 2018 ze bleiwenhttp://p.dw.com/p/2pxHL.

2012 war en onofhängege Kandidat fir Moskauer Buergermeeschter ze ginn, a koum op déi zweet Plaz.

Den Nawalny war e bekannten Aktivist géint d'Korruptioun a Russlandhttp://www.nytimes.com/2011/03/28/business/global/28investor.html?_r=0, a war de Grënner vun der Fondatioun fir Korruptiounsbekämpfung (Fond borby s korrupzijei)https://www.vedomosti.ru/library/articles/2012/02/13/pesnya_o_blogere. Seng Documentairen Tschaika (2015, iwwer de russesche Generalprocureur Juri Tschaika, seng Filssen an d'Korruptiounsaktivitéit vun dëser Famill) an On wam ne Dimon ("Dir sollt hien net Dimon nennen"/2017, iwwer de komplizéierte System vun der Korruptiounsaktivitéit vum Ex-Ministerpresident Medwedew) hate grousse Succès. Honnertdausenden a souguer Millioune Leit hunn d'Filmer op YouTube gekuckthttp://www.colta.ru/news/9431http://www.nedelya.ru/view/199649.

Den Alexei Nawalny a seng Ënnerstëtzer gi vum putinistesche Regimm aktiv verfollegthttp://p.dw.com/p/2XAoyhttp://p.dw.com/p/2rPM7https://meduza.io/news/2017/10/06/predlagayut-vybrat-odnogo-iz-odnogo-andrey-zvyagintsev-potreboval-dopustit-navalnogo-na-vyboryhttps://www.svoboda.org/a/28831654.html.
Am August 2019 huet hien eng Attack mam Nervegëft Nowitschok knapps iwwerlieft"Russian opposition leader Alexei Navalny 'poisoned'." bbc.com, 20 August 2020; archivéiert a gouf zu Berlin nees gesond gefleegt"Navalny Taken Off Ventilator as Novichok Recovery Continues – German Hospital. The Moscow Times, 1.09.2019.. Dono ass hien nees a Russland geflunn, a gouf direkt wéi en do ukoum festgeholl, mam Virworf, d'Oploe vu sengem konditionéierte Fräigang net respektéiert gehat soll hunn"Alexei Navalny ordered to be detained on return to Russia, say officials." The Guardian, 14.01.2021. Kuerz dono huet seng Organisatioun Dworez dlja Putina ("De Palais fir de Putin", international bekannt als Putin's Palace) op YouTube publizéiert, an deem gewise gouf, wéi de Putin e geheimen, honnerte vu Milliounen deiere Palais gebaut krut. Den Nawalny gouf an dräi Prozesser alles an allem zu 19 Joer Stroflager veruerteelthttps://www.currenttime.tv/a/tri-goda-nazad-aleksey-navalnyy-priletel-v-rossiyu-i-srazu-byl-zaderzhan/32777585.html.

De 16. Februar 2024 ass den Nawalny am Alter vu 47 Joer am Prisong gestuerwen. D'Julija Nawalnaja, Wittfra vum Nawalny, huet doropshin deklaréiert, datt si d'Aarbecht vun hirem Mann weiderméichhttps://meduza.io/feature/2024/02/20/yuliya-navalnaya-zayavila-chto-prodolzhit-delo-svoego-muzha-nam-snova-est-na-chto-nadeyatsya.

 Um Spaweck 

 Offiziell Websäit 
 De YouTube-Sender

Kategorie:Gebuer 1976
Kategorie:Gestuerwen 2024
Kategorie:Aktivisten
Kategorie:Blogger
Kategorie:Politiker (Russland)
Kategorie:Videoblogger
Kategorie:Russesch Affekoten
Kategorie:Internet-Phenomeener